Hattfjelldal

Hattfjelldal, på sørsamisk Aarborte, er en kommune på Helgeland i Nordland. Den grenser i nord mot Hemnes, i vest mot Grane og Vefsn, og i sør mot Røyrvik kommune i Trøndelag. I øst ligger Sverige (kommunene Storuman og Vilhelmina i Västerbottens län). Hattfjelldal ble en del av forvaltningsområdet for samisk språk 1. juli 2017.

Kommunen har administrasjonssentrum i tettstedet Hattfjelldal, som har  innbyggere per 1. januar . Her ligger også Sameskolen, som gir opplæring i sørsamisk språk. Skogbruk og landbruk er de viktigste næringsveiene i kommunen. Den største industribedriften er sponplatefabrikken Arbor. 
Kommunen har riksveiforbindelse til Sverige og til Trofors.

Geografi 
Store deler av kommunen består av skog- og fjellområder. Kommunen har fått navn etter fjellet «Hatten». Størsteparten av Norges nest største innsjø, Røssvatnet, ligger i kommunen. Andre innsjøer er Krutvatnet, Elsvatnet, Daningen og Unkervatnet

Verneområder 
 Børgefjell nasjonalpark
 Austre Tiplingan landskapsvernområde
 Favnvassdalen landskapsvernområde
 Skarmodalen naturreservat
 Storveltlia naturreservat
 Varnvassdalen naturreservat
 Storslettmyra naturreservat
 Røssvassholmen naturreservat

Geologi 
Berggrunnen tilhører Seve-Köli-komplekset i Sverige, som består av to grupper av skifre hvorav den underste fører marmor (Pieske kalk). Regionalt ligger dette innenfor en kaledonsk provins som dekker det meste av Nordland unntatt Lofoten. I sør går Hattfjelldal-bergartene over i skyvedekkene som tilhører Grongfeltet.

Historie 
Hattfjelldal var opprinnelig en del av Vefsn, men ble utskilt som egen kommune i 1862. Fjell- og skogsområdene var opprinnelig bosatt av samer. Fra midten av 1800-tallet begynte nybyggere å etablere gårdsbruk i distriktet, noe som gjorde at beiteområdene til samene ble redusert.

Under 2. verdenskrig bygget tyskerne en flyplass i kommunen samt en bunker ved Finnmomyren. Allerede før krigen var det flyaktivitet i Hattfjelldal da man brukte slettene ved sentrum som landingplass. Under 2. verdenskrig ble landingsforholdene forbedret og etter krigen fikk flyplassen betongdekke som gav den det utseendet den har i dag.

Turistnæringen og kommunen har i mange år brukt ordspråket, «Ta Hatten av for Hattfjelldal»

Kommunen ble landskjent da de i likhet med flere andre norske kommuner, investerte i et komplisert spareprodukt i det amerikanske obligasjonsmarkedet og tapte store penger. Saken er kjent som den såkalte Terra-skandalen.

Hattfjelldal prestegjeld
Hattfjelldal prestegjeld var et prestegjeld i Indre Helgeland prosti i Sør-Hålogaland bispedømme i Nordland.

Prestegjeldet ble opprettet ved kongelig resolusjon av den 3. august 1859 og var tidligere et kapellsogn underlagt Vefsn prestegjeld.

Det nye prestegjeldet omfattet «de saa kaldte Susendalens og Rysvandsbygdens (Røsvatnet) Districter til og med Gaarden Gryteselv -».

Det har vært kapell i Hattfjelldal siden omkring 1730.

Prestegjeldet ble faset ut i forbindelse med omstruktureringene i Den norske kirke på 2000-tallet.

Kirker og kapell 
 Hattfjelldal kirke
 Susendal kirke
 Varntresk kirke

Politikk

Kommunestyrevalget 2019

Kultur 

I kommunesenteret finnes det et sørsamisk kultursenter. Kommunen deltok i Skulpturlandskap Nordland med skulpturen «Alveborg», ferdig i 1993. I 2008 fikk sponplatefabrikken Arbor ny fasade. Fasaden er beskrevet som Norges største maleri og heter «Industrialisering i rødt, hvitt og blått».

Tusenårssted 
Kommunens tusenårssted var planlagt å være Fjellfolkets hus. Dette bygget ble reist i 2016 med offisiell innvielse i mai 2017. Kommunens tusenårstre, en hengebjørk, ble plantet foran bo- og servicesenteret. I tillegg ble det plantet tusenårstrær ved alle kommunens tre skoler. Dette ble gjort i samarbeid med Det norske hageselskap og Fylkeslandbruksstyret.

Flyklubb 
Hattfjelldal har en aktiv flyklubb som bruker flyplassen som ble bygd under krigen.

Referanser

Eksterne lenker 
  
 Hattfjelldal kommunes hjemmeside 
 Kommunefakta Hattfjelldal - Statistisk sentralbyrå  
 Hatfjelldal nasjonalparkkommune
 Opplev Hattfjelldal
 Fjellfolkets hus - Hattfjelldal - helgelandmuseum.no
 Hatten i Hattfjelldal - turistinformasjon - visithelgeland.com
 Vil du flytte til Hattfjelldal

 
Indre Helgeland prosti
Prestegjeld i Sør-Hålogaland bispedømme
Personer fra Hattfjelldal kommune